stanford-oval/wikipedia huggingface dataset:
M/S Moby Zaza

| M/S Moby Zaza |
| --- | --- |
 M/S Christian IV
Tyyppi:  matkustaja-autolautta
Lippuvaltio:   Italia
IMO-numero:  8020642
Aiemmat nimet:  1982–1990: M/S Olau Britannia 1990–1991: M/S Bayard 1991–2008: M/S Christian IV 2008–2012: M/S Julia 2012–2015: M/S Wind Perfection
Omistaja:  Moby Lines
Aiemmat omistajat:  1982–1990: Olau Line 1990: Fred. Olsen Lines 1990–2008: Color Line 2008: Stella Company Group 2009–2012: Fastnet Line 2012–2015: C-bed
Rakennustelakka:  AG Weser Seebeckwerft, Bremerhaven, Saksa
Luovutettu:  1982
Tekniset tiedot
Pituus:  153,4 m
Leveys:  24,24 m
Syväys:  5,80 m
Bruttovetoisuus (GT):  21 699
Koneisto:  4 × Pielstick OC2-5L -dieselmoottoria
Koneteho:  15 300 kW
Nopeus:  20 kn
Hyttipaikkoja:  863 henkilölle
Hyttejä:  302
Matkustajia:  2 048
Autokapasiteetti:  530 henkilöautoa
Sisaralukset:  M/S Almariya
M/S Moby Zaza on Moby Linesin omistama matkustaja-autolautta, jonka on rakentanut vuonna 1982 Bremerhavenissa Schichau Unterweser. Se tunnettiin alun perin Olau Linen käytössä olevana M/S Olau Britanniana. Sittemmin laiva liikennäi Color Line -yhtiön omistuksessa nimellä M/S Christian IV reitillä Larvik–Hirtshals. Elokuussa 2008 laiva siirtyi Stella Linen liikenteeseen Helsingin ja Pietarin välille. Stella Lines lopetti liikennöinnin reitillä vuonna 2008. Vuosina 2012–2015 sen omisti C-bed, ja se liikennöi nimellä M/S Wind Perfection.
Laivan sisaralus on alun perin M/S Olau Hollandia -nimellä valmistunut M/S Almariya.
Historia

M/S Olau Hollandian (nyk. M/S Almariya) nuorempi sisaralus M/S Olau Britannia toimitettiin omistajalleen 5. toukokuuta 1982. Aluksen kastoi kaksi päivää myöhemmin Sheernessissä Englannin prinsessa Margaret, ja alus aloitti liikennöinnin reitillä Sheerness–Vlissingen. Elokuussa 1984 laiva törmäsi Englannin kanaalissa rahtilaiva M/S Mont Louisiin. 1980-luvun lopulla Olau Line tilasi kaksi suurempaa alusta korvaamaan Olau Hollandia- ja Olau Britannia -alukset (korvaajat saivat harhaanjohtavasti nimet M/S Olau Hollandia ja M/S Olau Britannia). Valmisteltaessa seuraavan Olau Britannian toimitusta ensimmäinen Olau Britannia myytiin 4. lokakuuta 1989 Nordström & Thulin -varustamolle Ruotsiin. Toimituksen oli määrä tapahtua vuonna 1990. Nordström & Thulin kuitenkin myi aluksen 11. lokakuuta 1989 Fred. Olsen Linesin varustamolle.
Alus toimitettiin uusille omistajilleen toukokuussa 1990 ja nimettiin uudelleen M/S Bayardiksi. Blohm & Vosslin telakalla Hampurissa suoritetun kunnostuksen jälkeen Bayard aloitti liikennöinnin reitillä Kristiansand–Hirtshals kesäkuussa 1990. Talvikaudeksi alus siirrettiin reitille Oslo–Hirtshals. Joulukuussa 1990 Fred. Olsen myi Skandinavian merenkulkutoimintansa Color Line -varustamolle, ja Bayard sai tammikuussa 1991 uuden nimen M/S Christian IV. Alus liikennöi Oslo–Hirtshals-reitillä huhtikuuhun 1994, jolloin se siirtyi takaisin Kristiansand–Hirtshals-reitille. Maaliskuussa 1995 alus siirrettiin väliaikaisesti reitille Moss–Kiel. Alus korjattiin jälleen vuonna 1999 Fredericia Værftin telakalla Tanskassa, jolloin siihen rakennettiin lisää ravintoloita ja paremmat konferenssitilat. Alus kunnostettiin uudelleen vuonna 2005, tällä kertaa Remontowan telakalla Gdańskissa, Puolassa.
Alus aloitti liikennöinnin kesällä 2008 Stella Company Groupin omistuksessa reitillä Helsinki–Pietari nimellä M/S Julia. Alus oli rekisteröity Suomeen.
Sittemmin alus siirrettiin Corkin satamaan Irlantiin. Se oli Fastnet Linen liikenteessä välillä Cork–Swansea vuoteen 2012, jolloin sen osti C-bed, joka nimesi sen uudelleen M/S Wind Perfectioniksi.
Vuodesta 2015 lähtien alus on ollut Moby Linesin omistuksessa ja rekisteröitynä Italiaan nimellä M/S Moby Zaza.
Aiheesta muualla

Kuvia tai muita tiedostoja aiheesta M/S Moby Zaza Wikimedia Commonsissa
M/S Olau Britannia (1982) faktaomfartyg.se. Arkistoitu 31.7.2012. Viitattu 20.5.2008. Fakta om Fartyg.
M/S Olau Britannia vuonna 1985.
M/S Julia vuonna 2008.
Make It Happen

| ”Make It Happen” Mariah Carey |
| --- | --- | --- |

Singlen tiedot
 Albumilta: Emotions
 Julkaistu: 4. huhtikuuta 1992
 Tyylilaji: pop, R&B, dancepop
 Kesto: 05.07
 Levy-yhtiö: Columbia
Mariah Careyn muut singlet
| ”Can’t Let Go” 1991 | ”Make It Happen” 1992 | ”I’ll_Be_There” 1992 |
Make It Happen on Mariah Careyn toiselta studioalbumilta Emotions julkaistu single. Sen ovat kirjoittaneet Carey itse, sekä David Cole ja Robert Clivillés. "Make It Happen" julkaistiin albumin kolmantena singlenä vuonna 1992.
Koska Careyn viisi edellistä laulua olivat sijoittuneet Billboard Hot 100 -singlelistan sijalle yksi ja kuudes single, "Can’t Let Go", toiseksi, "Make It Happen" -kappaleen odotukset olivat kovat. Kappale sijoittui kuitenkin viidenneksi ja pysyi neljänkymmenen parhaan joukossa kuusitoista viikkoa. Vaikka "Make It Happen" ei sijoittunut singlelistan kärkeen, se oli yksi vuoden suurimmista hiteistä ja kuten edellisetkin Careyn singlet, kappale voitti BMI Pop -palkinnon.
Carey esitti "Make It Happen" -kappaleen akustisen version MTV Unplugged -televisio-ohjelmassa vuonna 1992 ja hänen ohjelmassa esittämänsä kappaleet äänitettiin MTV Unplugged -EP-levylle.
Kappaleet > Maailmanlaajuinen single

Make It Happen (Radio Edit)
Emotions (Special Motion Edit)
Kappaleet > Euroopan maxi-single

Make It Happen (Radio Edit)
Make It Happen (Extended Version)
Make It Happen (Dub Version)
Make It Happen (C+C Classic Version)
Make It Happen (Album Version)
Kappaleet > Yhdysvaltojen maxi-single

Make It Happen (Extended Version)
Make It Happen (Dub Version)
Make It Happen (C+C Classic Version)
Make It Happen (Radio Edit)
Make It Happen (Album Version)
Emotions (Special Motion Edit)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Marko Meriläinen

Marko Meriläinen (s. 25. elokuuta 1966) on aktiiviuransa päättänyt suomalainen kestävyysjuoksija. Hän edusti koko uransa ajan Asikkalan Raikasta ja hänen valmentajanaan toimi Torsti Salmenniemi. Kalevan kisoista Meriläinen saavutti pronssia 5 000 metrin juoksussa vuonna 1994. Virallisissa kilpailuissa hän ei ole esiintynyt vuoden 1994 jälkeen.
Maastohiihdon maailmancup 2014–2015

| 0 | 1 | 2 |
| --- | --- | --- |
Maastohiihdon maailmancup 2014–2015
| Laji | Miehet | Naiset |
Voittaja
| Kokonaiscup |  Dario Cologna |  Marit Bjørgen |
| Sprintticup |  Finn Hågen Krogh |  Marit Bjørgen |
| Normaalimatkojen cup |  Dario Cologna |  Marit Bjørgen |
Maiden välinen cup:  Norja
Kilpailut
Kilpailupaikat: 13
Henkilökohtaiset kilpailut: 18
Viestit: 1
← 2013–2014 2015–2016 →
Maastohiihdon maailmancup 2014–2015 oli historian 34. virallinen maailmancup-kausi. Se alkoi 29. marraskuuta 2014 Suomen Rukalla ja päättyi 15. maaliskuuta 2015 Norjan Oslossa.
Markku Paloheimo

Markku Paloheimo (31. maaliskuuta 1943 Helsinki – 25. joulukuuta 2011 Inkoo) oli suomalainen lääketieteen ja kirurgian tohtori ja dosentti, joka tuli tunnetuksi Instrumentarium Oyj:n omistaman Datex-yksikön potilasvalvonta- ja anestesialaitteiden keskeisenä kehittäjänä. Hän toimi myös anestesiologian dosenttina ja ylilääkärinä Helsingin ja Uudenmaan sairaanhoitopiirin silmätautien klinikalla.
Markku Paloheimo opiskeli ensin Teknillisessä korkeakoulussa, mutta vahtoi alaa ja valmistui lääkäriksi vuonna 1970. Hän aikoi sitten erikoistua vatsakirurgiaan Meilahden sairaalassa, mutta suostuteltiin teknisen lahjakkuutensa vuoksi anestesiologian pariin. Sitä kautta hänet otettiin neuvonantajaksi Instrumentarium Oyj:n Datex-yksikön (nyk. GE Healthcare Finland Oy) tuotekehitysyksikköön, jossa hän toimi yli 30 vuoden ajan.
Datexin potilasvalvonta- ja anestesialaitteet saavuttivat markkinajohtajan aseman maailmassa.
Paloheimo harrasti vapaa-aikanaan puhallinmusiikkia muun muassa Retuperän WBK:n riveissä.
Manny Mori

| Manny Mori |
| --- | --- |

Mikronesian 7. presidentti
 11. toukokuuta 2007 – 11. toukokuuta 2015  
Varapresidentti:  Alik L. Alik
Edeltäjä:  Joseph Urusemal
Seuraaja:  Peter M. Christian
kongressiedustaja
 1999–2007  
Henkilötiedot
Syntynyt: 25. joulukuuta 1948 (ikä 75)  Fefan, Chuuk Mikronesia
Kansalaisuus:  mikronesialainen
Puoliso:  Elina Ekiek
Tiedot
Koulutus:  ekonomi
Tutkinnot:  Guamin yliopisto, Guam
Immanuel "Manny" Mori (s. 25. joulukuuta 1948 Fefan, Chuuk, Mikronesia) on Mikronesian liittovaltion seitsemäs presidentti. Hänet valittiin 11. toukokuuta 2007, ja virkaanastujaiset tapahtuivat samana päivänä. Kausi jatkui 11. toukokuuta 2015 asti, jolloin presidentiksi nousi Peter M. Christian.
Mori syntyi Fefanin saarella ja on sukujuuriltaan japanilainen. Hän valmistui Xavier High Schoolista ja Guamin yliopistosta. Hänet valittiin mikronesialaiseen kongressiin vuosina 1999, 2001, 2003, 2005 ja 2007. Vuonna 2007 hän jätti kongressipaikan presidentiksi nousemisensa yhteydessä. Häntä edelsi Joseph J. Urusemal.
Morilla on puoliso Elina Ekiek ja neljä tytärtä.
Marco Venturini

| Mitalit> Maa:   Italia.Miesten ammunta. Olympialaiset  | Mitalit> Maa:   Italia.Miesten ammunta. Olympialaiset  | Mitalit> Maa:   Italia.Miesten ammunta. Olympialaiset  | Maa:   Italia> Miesten ammunta. |
| --- | --- | --- | --- |
|  Pronssia | Barcelona 1992 | Trap |  |
| MM-kilpailut  | MM-kilpailut  | MM-kilpailut  |  |
|  Kultaa | Montecatini 1989 | Trap |  |
|  Kultaa | Montecatini 1989 | Trap, joukkue |  |
|  Kultaa | Montecatini 1989 | Kaksoistrap, joukkue |  |
|  Kultaa | Moskova 1990 | Trap, joukkue |  |
|  Kultaa | Perth 1991 | Trap |  |
|  Kultaa | Barcelona 1993 | Trap |  |
|  Kultaa | Barcelona 1993 | Trap, joukkue |  |
|  Kultaa | Fagnano 1994 | Trap, joukkue |  |
|  Kultaa | Nikosia 1995 | Trap, joukkue |  |
|  Kultaa | Barcelona 1998 | Trap, joukkue |  |
|  Hopeaa | Montecatini 1989 | Kaksoistrap |  |
|  Hopeaa | Nikosia 2003 | Trap, joukkue |  |
|  Pronssia | Moskova 1990 | Trap |  |
|  Pronssia | Moskova 1990 | Kaksoistrap, joukkue |  |
|  Pronssia | Perth 1991 | Kaksoistrap, joukkue |  |
|  Pronssia | Barcelona 1998 | Trap |  |
Marco Venturini (s. 12. heinäkuuta 1960 Pistoia) on italialainen haulikkoampuja.
Marco Venturini on saavuttanut olympialaisissa pronssia Barcelonassa 1992 trapissa. Lisäksi hän on saavuttanut useita MM-mitaleita, joista kirkkaimpia ovat trapin kolme henkilökohtaista maailmanmestaruutta Montecatinista 1989, Perthistä 1991 ja Barcelonasta 1993.
Luostarlampi

| Luostarlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°21′56″N, 27°07′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pitkänlahdenlampeen 
Järvinumero:  14.973.1.004
Mittaustietoja
Pinnankorkeus:  84,5 m  
Pituus:  180 m  
Leveys:  90 m  
Rantaviiva:  0,428 km  
Pinta-ala:  1,099 ha  
Saaria:  ei saaria 
 fiLuostarlampi 
Luostarlampi  on Etelä-Savossa Mikkelissä  Sydänmaanpohjan lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuhasen valuma-alueeseen (14.973) se kuuluu. Lammen vedenpinnan korkeus on 84,5 metriä mpy.
Markku Parviainen

Markku Parviainen on suomalainen entinen maajoukkuetason taekwondoin ja Suomen taekwondomaajoukkueen entinen valmentaja.
Parviainen voitti pronssia vuoden 1988 EM-kisoissa. Hänellä on 6 danin musta vyö taekwondossa ja 3 danin musta vyö hapkidossa. Parviaisella nykyään on oma taekwondo-seura Huskvarnassa, Ruotsissa.
Mandy (vuoden 2018 elokuva)

| Mandy |
| --- | --- |

Ohjaaja:  Panos Cosmatos
Käsikirjoittaja:   Panos Cosmatos  Aaron Stewart-Ahn 
Tarina:  Panos Cosmatos
Tuottaja:   Daniel Noah  Josh C. Waller  Elijah Wood  Adrian Politowski  Martin Metz  Nate Bolotin 
Säveltäjä:  Jóhann Jóhannsson
Kuvaaja:  Benjamin Loeb
Leikkaaja:  Brett W. Bachman
Pääosat:   Nicolas Cage  Andrea Riseborough  Linus Roache  Ned Dennehy  Olwen Fouéré  Richard Brake  Bill Duke 
Valmistustiedot
Valmistusmaa:  Belgia Yhdysvallat
Tuotantoyhtiö:   SpectreVision  Umedia  XYZ Films 
Levittäjä:  RLJE Films
Ensi-ilta:   2018-1-1919. tammikuuta 2018 (Sundance)  2018-9-1414. syyskuuta 2018 (Yhdysvallat)  
Kesto:  121 minuuttia
Alkuperäiskieli:  englanti
Budjetti:  6 000 000 dollaria
Tuotto:  1 427 656 dollaria
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Mandy on vuonna 2018 ensi-iltansa saanut kauhu- ja taide-elokuva, jonka on ohjannut Panos Cosmatos. Sen pääosia esittävät Nicolas Cage, Andrea Riseborough, Linus Roache, Ned Dennehy, Olwen Fouéré, Richard Brake ja Bill Duke. Elokuva kertoo pariskunnasta, joiden rauhaisa mökkielo keskeytyy, kun hippikultin jäsenet ja demonimotoristit tuhoavat heidän idyllinsä.
Mandy sai ensi-iltansa Sundancen elokuvajuhlilla 19. tammikuuta 2018.
Vastaanotto

Elokuvalehti Episodin kriitikko Jussi Huhtala antoi Mandylle kolme tähteä viidestä, ja sanoi elokuvan olevan "outo tunnelmapala, jossa on mukana vahvoja kauhuelementtejä. Mandy etenee verkkaisesti ja unenomaisesti kuin psykedeelinen taide-elokuva". Huhtala kehui myös elokuvan 80-lukulaista ilmettä, mutta mainitsee elokuvan kaikesta huolimatta jättävän katsojalle ristiriitaisen olon.
Rotten Tomatoes -elokuvasivustolla 90 prosenttia kriitikoista on antanut elokuvalle myönteisen arvion. Cagen roolisuoritusta kehutaan mukaansatempaavaksi ja elokuvan parhaaksi puoleksi.
Aiheesta muualla

Viralliset kotisivut (englanniksi)
Mandy Internet Movie Databasessa (englanniksi)
Mandy Box Office Mojossa. (englanniksi)
Mandy Rotten Tomatoesissa. (englanniksi)
Mandy Metacriticissä. (englanniksi)
Markku Paretskoi

Markku Paretskoi huhtikuussa 2012.
Markku Paretskoi (s. 1956 Pielavesi) on suomalainen toimittaja ja käsikirjoittaja. Hänet tunnetaan erityisesti huumorilehti Pahkasian perustajana ja sen pitkäaikaisena päätoimittajana.
Paretskoi opiskeli toimittajaksi ja yhteiskuntatieteiden maisteriksi Tampereen yliopistossa. Hän asui Tampereella vuosina 1975–2010.
Vuonna 1998 Paretskoi sai Suomen sarjakuvaseuran myöntämän Puupäähatun käsikirjoittamastaan sarjakuvasta Vanhat herrat yhdessä piirtäjä-käsikirjoittaja Pauli Heikkilän kanssa. Suomalainen Markku-liitto on valinnut hänet 16. vuoden Markuksi 2012.
Mantsinen Group

| Mantsinen Group Ltd Oy |
| --- | --- |
Perustettu:  1963 (alkuperäinen puukuljetusyritys) 1974 (nykyinen yhtiö)
Perustaja:  Veli Mantsinen, Juhani Mantsinen
Toimitusjohtaja:  Mia Mantsinen
Kotipaikka:  Liperi
Toiminta-alue:  koko maailma
Toimiala:  konepajateollisuus
Tuotteet:  hydraulinosturit ja muut materiaalinkäsittelylaitteet materiaalinkäsittelypalvelut
Liikevaihto:  70 miljoonaa € (2017)
Henkilöstö:  500 (2017)
Omistaja:  Mantsisen perhe
Kotisivu:  www.mantsinen.com/fi/
Infobox OKVirheellinen NIMI-arvo: 
Mantsinen 60 -nosturi Barcelonan satamassa.
Mantsinen Group Ltd Oy on hydraulisia nostureita valmistava suomalainen perheyritys Liperin Ylämyllyllä. Yritys valmistaa tuotteitaan satamien sekä metsä- ja terästeollisuuden tarpeisiin. Toisena päätoimialanaan se myy logistiikkapalveluja, etenkin puutavaran käsittelypalvelua sellu- ja paperitehtaille. Vuonna 2017 Mantsinen Groupin liikevaihto oli lähes 70 miljoonaa euroa, ja henkilöstöä oli yli 500. Yrityksen tuotteita myydään yli 50 maahan. Yhtiön lippulaivatuote on maailman suurin hydraulinen nosturi, Mantsinen 300. Nostureissa merkittävimmät kilpailijat ovat saksalaiset Sennebogen ja Liebherr.
Mantsinen-yhtiöiden historia ulottuu vuoteen 1963, jolloin veljekset Veli ja Juhani Mantsinen alkoivat huolehtia polttopuun ja tukkien kuljetuksista metsäteollisuudelle aluksi yhdellä traktorilla. Vuodesta 1974 heidän yrityksensä on huolehtinut Enocellin Uimaharjun tehtaan puukentän operaatioista puun vastaanotosta kuorimoon syöttöön asti. Hydraulisten materiaalinkäsittelykoneiden valmistuksen Mantsinen aloitti 1990-luvun lopulla.
Mantsisen merkittävä 2010-luvun sopimus Suomessa on Metsä Groupin Äänekosken uuden biotuotetehtaan puunkäsittelyjärjestelmä ja sen operointi, joka työllistää noin 30 ihmistä.
Liperin lisäksi Mantsisella on vuodesta 2018 ollut Rauman satamassa laitteiden kokoonpanoyksikkö, jonka ansiosta isoja laitteita voidaan kuljettaa Suomesta tilaajille meriteitse kokonaisina.
Mantsinen Groupille myönnettiin vuonna 2006 Tasavallan presidentin kansainvälistymispalkinto.
Aiheesta muualla

Yrityksen esittely Suomen Yrittäjien sivustolla (Arkistoitu – Internet Archive)
M/S Finntrader

| M/S Finntrader |
| --- | --- |

Tyyppi:  Matkustajarahtilaiva
Nykyinen reitti:  Malmö – Travemünde
Lippuvaltio:   Ruotsi
Kotipaikka:  Malmö
IMO-numero:  9017769
MMSI-numero:  266239000
Tunnuskirjaimet:  SKIJ
Aiemmat nimet:  1995– Finntrader
Omistaja:  Finnlines
Aiemmat omistajat:  1995–2000: Finncarriers 2000– Finnlines
Rakennustelakka:  Gdańskin telakka, Gdańsk, Puola
Rakennusnumero:  B501/04
Vesillelasku:  7. huhtikuuta 1995
Luovutettu:  26. lokakuuta 1995
Tekniset tiedot
Pituus:  183 m
Leveys:  28,7 m
Syväys:  7,4 m
Bruttovetoisuus (GT):  33 313
Koneisto:  4 × Zgoda-Sulzer 8ZAL40S -dieselmoottoria
Koneteho:  23 040 kW
Nopeus:  39,45 km/h
Nopeus:  21,3 kn
Hyttejä:  270
Lastikapasiteetti:  3 052 m
Lähteet:  
M/S Finntrader (IMO 9017769) on Finnlines Groupin omistama ro-ro/matkustaja-alus. Se on rakennettu vuonna 1995 Gdańskin telakalla Gdańskissa, Puolassa. Nykyisin aluksella operoi Nordö Link, reitillä Malmö–Travemünde. Finntrader on rekisteröity Ruotsin lipun alle ja sen kotisatama on Malmö.
Finntraderin sisaralukset ovat M/S Finnhansa, M/S Finnpartner ja M/S Transeuropa.
Tekniset tiedot

Pituutta Finntraderilla on 183 metriä, leveyttä 28,7 metriä ja syväys on 7,4 metriä. Laivan koko tilavuus (bruttovetoisuus) on 33 313 GT ja matkustus- ja lastitilojen tilavuus (nettovetoisuus) 10 700 NT. Aluksen lastikapasiteetti on 3 052 metriä. Laivan huippunopeus on 21,3 solmua ja jääluokitus 1A Super.
Aluksen jäähdytyskonttikapasiteetti on 130.
Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23 040 kilowatin tehon.
Käyttöhistoria

7. huhtikuuta 1995 alus laskettiin vesille ja 26. lokakuuta alus luovutettiin Finncarriersin omistukseen, joka rekisteröi sen Suo hankki aluksen Helsinkiin. Marraskuussa alus aloitti liikennöinnin reitillä Helsinki–Lyypekki. 1. joulukuuta rouva Elisa Lagerroos kastoi aluksen Helsingissä.
Vuonna 2000 Finntrader rekisteröitiin Finnlinesin omistukseen Suomeen. Lokakuun alussa 2001 alus siirtyi reitille Helsinki–Travemünde. 8. maaliskuuta 2004 laiva rekisteröitiin Oy Hanseatic Shipping Ab:n omistukseen Helsinkiin. 6. elokuuta 2006 Finntrader oli viimeistä päivää liikenteessä Helsingin ja Travemünden välillä. Samana päivänä alus lähti Travemündesta kohti Puolassa sijaitsevaa Remontowa -telakkaa, jossa alusta kunnostettiin. 8. elokuuta 2006  Finntrader siirtyi Finnlines Shipmanagement Ab:n tilausliikenteeseen. Samalla alus rekisteröitiin Ruotsin alusrekisteriin.
Finntrader meni jälleen helmikuussa 2007 Remontowa-telakalle Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 19. helmikuuta alus siirtyi reitille Malmö–Travemünde.
Aiheesta muualla

Fakta om Fartyg – M/S Finntrader (ruotsiksi)
Finntraderista  Finnlinesin sivuilla (Arkistoitu – Internet Archive)
The ferry site – M/F Finntrader (englanniksi)
Kuvia Finntraderista (Arkistoitu – Internet Archive)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Markku Peltoniemi

Markku Peltoniemi tarkoittaa muun muassa seuraavia henkilöitä:
Markku Peltoniemi (s. 1943), tekniikan tohtori, professori
Markku Peltoniemi (s. 1948), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Markku Peltoniemi”, voi hakea sivunnimihaulla, laajalla sivunnimihaulla tai tekstihaulla.
Madena Bozianu

| Madena Bozianu> Henkilötiedot |
| --- | --- |
Syntynyt: 23. syyskuuta 1995 (ikä 29) Ploiești
Kansalaisuus:   Romania
Kyokushin-ottelija
Aktiivisena:  2003–2017
Pituus:  168 cm
Paino:  63 kg
Painoluokka:  keskisarja
Kätisyys:  oikea
Seura(t):  Goshin-ryu
Vyöarvo:  2. dan
| Mitalit> Maa:   Romania.Naisten kyokushin.MM-kilpailut (IFK)  | Mitalit> Maa:   Romania.Naisten kyokushin.MM-kilpailut (IFK)  | Mitalit> Maa:   Romania.Naisten kyokushin.MM-kilpailut (IFK)  | Maa:   Romania> Naisten kyokushin. |
| --- | --- | --- | --- |
|  Pronssia | Sibiu 2017 | -60 kg |  |
| EM-kilpailut (WKB)  | EM-kilpailut (WKB)  | EM-kilpailut (WKB)  |  |
|  Pronssia | Barcelona 2017 | -60 kg |  |
| Moldova Cup  | Moldova Cup  | Moldova Cup  |  |
|  Kultaa | Chișinău 2013 | +55 kg |  |
|  Kultaa | Chișinău 2016 | +55 kg |  |
| Danube Delta Cup  | Danube Delta Cup  | Danube Delta Cup  |  |
|  Kultaa | 2012 |  |  |
|  Kultaa | Tulcea 2013 |  |  |
|  Kultaa | Tulcea 2015 |  |  |
|  Kultaa | 2016 |  |  |
| Mas Oyama International Cup  | Mas Oyama International Cup  | Mas Oyama International Cup  |  |
|  Kultaa | Sibiu 2014 | +55 kg |  |
| Mas Oyama Memorial Cup  | Mas Oyama Memorial Cup  | Mas Oyama Memorial Cup  |  |
|  Kultaa | Sibiu 2016 |  |  |
| Bucharest Challenge  | Bucharest Challenge  | Bucharest Challenge  |  |
|  Kultaa | Bukarest 2015 | -60 kg |  |
|  Kultaa | Bukarest 2016 | avoin |  |
| Lupul Dacic  | Lupul Dacic  | Lupul Dacic  |  |
|  Kultaa | Ploiești 2016 | -60 kg |  |
|  Kultaa | Ploiești 2017 | -60 kg |  |
| EM-kilpailut (IKO)  | EM-kilpailut (IKO)  | EM-kilpailut (IKO)  |  |
|  Hopeaa | Varsova 2011 | nuorten sarja |  |
| Romanian mestaruuskilpailut  | Romanian mestaruuskilpailut  | Romanian mestaruuskilpailut  |  |
|  Kultaa | 2009 | nuorten sarja |  |
| Romania Cup  | Romania Cup  | Romania Cup  |  |
|  Kultaa | Bukarest 2003 | nuorten sarja |  |
Madena Bozianu (s. 23. syyskuuta 1995 Ploiești) on romanialainen karateka. Hän voitti pronssia IFK-liiton Kyokushinin MM-kilpailuissa 2017.
Kilpaura

Bozianu aloitti Kyokushinin harrastamisen 8-vuotiaana isänsä innoittamana. Hän kilpaili ensimmäisen kerran kahden kuukauden harjoittelun jälkeen Bukarestissa, jossa Bozianu voitti ikäistensä mestaruuden. Joulukuussa 2009 hän voitti myös Romanian nuorten mestaruuden, jossa Bozianu voitti turnauksen kaikki ottelunsa tyrmäyksellä.
Joulukuussa 2011 Bozianu otteli nuorten EM-kilpailuissa Puolassa, jossa hän saavutti hopeaa hävittyään alle 60-kiloisten sarjan loppuottelussa Malgorzata Bojszalle.